ועדת החינוך, התרבות והספורט, כנסת 16, פרוטוקול מספר 150, 2004-01-26 11:30

אילן שלגי: בשארה לדיון מהיר שהועבר לועדה מנשיאות הכנסת בנושא החינוך הממלכתי הערבי.

עזמי בשארה: אני אפתח בכמה משפטים קצרים ואני מציע שניתן לבעלי העניין גם לדבר.

עזמי בשארה: ד"ר יאסר מנסור הוא רופא ילדים אמנם, אבל אתה תראה שהוא מומחה בחינוך ויו"ר ועד ההורים.

עזמי בשארה: וסגן מנהל בית הספר עיסא מחמוד.

עזמי בשארה: מה המיוחד בחיפה - המיוחד בחיפה שבתי החינוך הפרטי הכנסייתי נטל במערכת החינוך בעצם את רוב המעמסה.

עזמי בשארה: שני שליש של התלמידים הערבים בחיפה לומדים בבתי-ספר פרטיים כנסייתיים.

עזמי בשארה: אנשים שיכולים לשלם 400 ש"ח בחודש.

עזמי בשארה: מי שיש לו שלושה ילדים בחיפה שרוצה שילמדו טוב, משלם 2000 ש"ח בחודש.

עזמי בשארה: נותר שליש אחד מהחינוך הממלכתי, אחרי תהליך ברירה לא טבעי, אחרי תהליך סלקציה לא טבעי בעצם, נותרו החלשים.

עזמי בשארה: מי שיש לו צרכים מיוחדים ובתי ספר פרטיים לא מקבלים אותם.

עזמי בשארה: משכבות חלשות שלא יכולות לשלם.

עזמי בשארה: החינוך הממלכתי הוא חינוך בעייתי, בגלל ששני שליש מהתלמידים לומדים בפרטי.

עזמי בשארה: לבתי ספר כנסייתיים.

עזמי בשארה: התלמידים הם בעלי צרכים מיוחדים.

עזמי בשארה: משרד החינוך לא מחשב כמה בתי הספר הפרטיים חסכו לו על התלמידים הערבים.

עזמי בשארה: כי הוא משלם על התלמיד 70% ממה שמשלם בחינוך הממלכתי.

עזמי בשארה: הוא לא מחשב את כל המיליונים שהוא צריך להשקיע בתלמידים החלשים שנותרו במערכת החינוך.

עזמי בשארה: הוא מתייחס לתלמידים האלה כאל תלמידים רגילים.

עזמי בשארה: ולכן האנשים בעלי הצרכים המיוחדים, שזה במקרים מסוימים יספרו לך שליש מהבדיקות, אחרי בדיקות.

עזמי בשארה: שליש מהתלמידים לא מקבלים את השעות הדרושות ואת החינוך הדרוש.

עזמי בשארה: מכאן שמשרד החינוך לא מוכן אפילו לפרסם את תמונת המצב שהוא עשה, כל כך חלש, כל-כך נורא המצב.

עזמי בשארה: אגב, גם תופעות אלימות, כל-כך נורא המצב שהם לא מוכנים לפרסם.

עזמי בשארה: נותר בית ספר אחד בחינוך הממלכתי שזה בית ספר יסודי ה', שזה ממש לחינוך הממלכתי.

עזמי בשארה: שבאיזה שהיא צורה הוא בית ספר ממלכתי וגם מצוין.

עזמי בשארה: יש עליו לחץ אדיר, כולם רוצים להיכנס ולברוח.

עזמי בשארה: אגב, מהשכונות שבהם בתי הספר הקיימים לא שולחים אותם לבית הספר הזה שמוצאים בשכונה.

עזמי בשארה: בורחים לבית הספר ה' ושם נוצר לחץ אדיר עליו שגרם לשביתה כפי שאתה יודע אדוני, ממחסור בשעות וחוסר יכולת של בית הספר לתפקד.

עזמי בשארה: לא שאנחנו משחררים את העיר חיפה מאחריות, לא הכל משרד החינוך, גם מתפרס להזנחות של העיר.

עזמי בשארה: אבל לפחות אנחנו מגלים אצל ראש העיר הנוכחי כוונות טובות.

עזמי בשארה: הוא רוצה לעשות דברים, אבל יש לו ירושה אדירה.

עזמי בשארה: גם אין רצף אגב, אין רצף מכיתה א' עד כיתה ח' בבית ספר אחד.

עזמי בשארה: צריך לעבור כל הזמן מגן הילדים לבית הספר ולחתוך את זה כמה פעמים בשביל להגיע.

עזמי בשארה: נוצר מצב שהוא בלתי נסבל.

עזמי בשארה: אני אציע ליו"ר הועדה (הוא הציע בעצם לבקר בחיפה) שיבקרו ויראו מקרוב.

עזמי בשארה: שמשרד החינוך יראה את עצמו לא משוחרר מהטיפול בקהל המיוחד הזה, בגלל שהוא חושב שהוא בעייתי.

עזמי בשארה: הוא לא בעייתי, הבעיה היא שמשרד החינוך והעירייה לא בנו בית הספר, לא משקיעים בחברה.

עזמי בשארה: רוב התלמידים הטובים הם בבתי ספר פרטיים.

עזמי בשארה: ונותר חלק מהתלמידים שהם חלשים, אבל צריך גם להתייחס אליהם ככאלה, על מנת להרים את הרמה.

עזמי בשארה: כפי שעשינו בבית הספר ה' מצוין, אפשר לעשות כמה בתי ספר מצוינים בחיפה.

עזמי בשארה: אם זה יקבל את תשומת הלב הדרושה.

עזמי בשארה: אגב, אני חושב שבית ספר ה' ואני מכיר את המצב בחיפה, אני חושב שבית ספר ה' הוא טוב יותר מכמה בתי ספר פרטיים מבחינת הרמה.

עזמי בשארה: אני מציע שד"ר יאסר יגיד כמה מילים.

יאסר מנסור: להידברות עם העירייה ומשרד החינוך של תשלום.

יאסר מנסור: וכל הניסיונות היו כדי להציל את המערכת מהידרדרות.

יאסר מנסור: אני מדבר על ספינת הדגל של החינוך כפי שכינה אותה סגן מנכ"ל משרד החינוך.

יאסר מנסור: ואנחנו רואים שהיא טובעת היום.

יאסר מנסור: אנחנו לא הצלחנו לשכנע אותם שקיימת אי התאמה בין הצרכים של בית הספר ותלמידיו לבין המשאבים שניתנים על ידי משרד החינוך ועיריית חיפה.

יאסר מנסור: מערכת החינוך בחיפה מתאפיינת על ידי חלוקה לשתי תת מערכות.

יאסר מנסור: אם אנחנו מדברים על ה', אנחנו מדברים על מערכת החינוך הרשמית, כי זה משקף אחד את השני וקשור באופן ממש הדוק אחד עם השני.

יאסר מנסור: מערכת החינוך בחיפה מתאפיינת על ידי לשתי תת-קבוצות.

יאסר מנסור: מערכת הממלכתית חלשה, סוג ב', מוזנחת, לא זוכה לאימון הציבור, לא זוכה לאימון ההורים שהם מצביעים ברגליהם והולכים בשני שלישיהם לכיוון המערכת הפרטית-הכנסייתית, עם כל מגבלותיה.

יאסר מנסור: היא לא מציעה הרבה דברים יותר מהחינוך הרשמי.

יאסר מנסור: פשוט יש סלקציה וכמובן הסלקציה הזו היא שיוצרת את התדמית.

יאסר מנסור: יש מערכת פרטית משגשגת, מושכת את רוב הציבור, יש פיקוח ומימון של מוסדות כנסייתיים למיניהם.

יאסר מנסור: סלקטיבית בבחירת התלמידים והמורים בבחירה ראשונית וגם בהמשך.

יאסר מנסור: בהמשך הלימודים יש תופעה שהיא נקראת שחלוף תלמידים עם צרכים מיוחדים, נפלטים מהמערכת כאשר מגלים אותם, פולטים אותם לכיוון המערכת הרשמית.

יאסר מנסור: ותלמידים טובים שהם רוצים המשכיות, הוא דיבר על רצף, אין רצף ראוי בחיפה.

יאסר מנסור: יש חטיבת ביניים שהיא הגבוהה בארץ לפי דעתי, שהיא לא מושכת ולא מהווה המשכיות לבית הספר.

יאסר מנסור: לכן בכיתה ד', אפילו אלה שלקחו סיכון ונכנסו למערכת של חיפה ה', בורחים והולכים לכיוון בתי הספר הפרטיים.

יאסר מנסור: לכן את השחלוף, טובים או תלמידים נורמטיביים וטובים ועם מצוינות באים למערכת הפרטית, ותלמידים עם צרכים מיוחדים מגיעים למערכת הפורמלית.

יאסר מנסור: המצב הזה גורם לקוטביות קיצונית לימודית, קוטביות כלכלית, קוטביות דתית, קוטביות חברתית.

יאסר מנסור: הדברים האלה ניתן להוכיח אותם בלי שום מאמץ.

יאסר מנסור: רוב התלמידים שנמצאים במערכת הפורמלית הם חלשים, עניים, מוסלמים עם צרכים מיוחדים.

יאסר מנסור: רוב רובם של התלמידים שנמצאים במערכת הפרטית, הם אמידים, עשירים, טובים, נורמטיביים ונוצרים.

יאסר מנסור: לכן קוטביות נוראה זו נוצרה כתוצאה מהמערכת החינוכית בחיפה.

יאסר מנסור: היא תופעה מאוד מאוד מדאיגה, לא רצויה.

יאסר מנסור: אנחנו מתנגדים לה בהחלט.

יאסר מנסור: הכיוון שלנו הוא הפוך לגמרי.

יאסר מנסור: יחס הגומלין כפי שאמרנו, בין שתי המערכות הוא רק על ידי השחלוף שלה, אין שום קשר נוסף, חוץ משחלוף התלמידים.

יאסר מנסור: יש לציין שהתלמידים שנפלטים מהמערכת הפרטית, מתקבלים בלית ברירה.

יאסר מנסור: אין שום אפשרות לסרב לקבל אותם והם נוחתים למערכת ללא שום תוספת של מענה, לא התייחסות במצב החדש.

יאסר מנסור: נוצר מצב חדש, שבו האוכלוסייה שנמצאת במערכת הפרטית היא לא נורמטיבית.

יאסר מנסור: ישנו ריכוז של תלמידים עם צרכים מיוחדים שלא מקבלים מענה.

יאסר מנסור: אפילו ילדים שעברו ועדות השמה, עברו ועדות אבחון, לא מקבלים מענה על פי החוק.

יאסר מנסור: 20% מתלמידי בית הספר הוא לא נורמטיבי.

יאסר מנסור: כמובן המצב הוא יותר חמור כאשר לא מוקצים משאבים מתאימים להתמודדות נכונה עם המצב שנוצר.

יאסר מנסור: ורבים מהתלמידים נשארים, יש ילדים בבתי ספר אחרים ללא מענה חינוכי, למרות היותם מאובחנים כבעלי צרכים מיוחדים ולמרות שחלקם עברו ועדות השמה.

יאסר מנסור: מצב זה פוגע בתלמידים עצמם, אך גם פוגע בתלמידים הנורמטיביים שרוצים ללמוד.

יאסר מנסור: זאת אומרת, שתי קבוצות נפגעות.

יאסר מנסור: הקבוצה החלשה עם צרכים מיוחדים שלא מקבלים מענה.

יאסר מנסור: אבל גם הקבוצה שהיא נורמטיבית שהם רוצים ללמוד, שעצם הלימוד הופך לצורך מיוחד.

יאסר מנסור: זה הדבר החמור.

יאסר מנסור: זאת אומרת, מי שרוצה ללמוד הוא צריך להשקיע מאמץ וצריך לבקש שיתנו לו את התנאים האלה ללמוד.

יאסר מנסור: אז זה הופך לצורך מיוחד.

יאסר מנסור: ישנן כמה הוכחות, כמה ועדות שעשו סקר וכמובן אני חושב שתוצאות המיצ"ב כפי שפורסם בעיתונות, מציבות את כל בתי הספר הממלכתיים בתחתית של תחתית הסולם.

יאסר מנסור: כמובן שמבחינת תפקיד העירייה גם פה הם לא יוצאים זכאים, כי מספיק לדעת שהשירות הפסיכולוגי המגיע למערכת, הוא הרבה הרבה פחות מהתקן לאוכלוסייה נורמטיבית.

יאסר מנסור: אנחנו מתפקדים עם פסיכולוג שעובד יום אחד בשבוע, שצריך לאבחן 100-200 תלמידים שיש להם צרכים מיוחדים, לתת להם מענה ולטפל בהם.

יאסר מנסור: למרות בקשותינו עד היום לא בוצע תגבור, למרות שהיתה החלטה, אבל אני חושב שזה תקוע ואנחנו לא מקבלים את זה.

אילן שלגי: אחד של העירייה.

אילן שלגי: אחרי שנשמע את נציגי המשרד והעירייה, נחזור לדוברים נוספים.

יאסר מנסור: מכל הבחינות.

יאסר מנסור: ואני חושב שאם לא נתערב השנה, עקב הקיצוצים הדבר הזה נחשף באופן מאוד מאוד בולט ואנחנו רואים קשיים תפקודיים.

יאסר מנסור: קרוב ל45- תלמידים מפחדים לבוא לבית הספר, הבית הספר הטוב שאנחנו דיברנו עליו, בגלל בעיות אלימות וזה מופיע בכל מיני בדיקות שנעשו.

אילן שלגי: לא שמענו כמה בתי ספר, באיזה גיל, באיזה יסודי, ביניים, על-יסודי.

עורסאן עיאדאת: בעיר חיפה בחינוך הממלכתי יש לנו ארבעה בתי ספר יסודיים, ויש לנו עוד בית ספר מקיף אחד שש-שנתי החל מהשנה שנקרא מקיף מוטלאבי, הוא מכיתה ז' עד כיתה יב'.

עורסאן עיאדאת: והוא שוכן בשני קמפוסים מאוד מאוד חדישים, בנינים מאוד חדשים.

עורסאן עיאדאת: זה נכון שהנתונים שהציגו ד"ר מנסור וחבר הכנסת עזמי בשארה, שכשני שליש מהתלמידים לומדים בחינוך שאינו רשמי , או החינוך הפרטי.

עורסאן עיאדאת: אבל מצד אחר, אין ילד אחד שרוצה לעבור מהחינוך הפרטי או המוכר שאינו רשמי לחינוך הממלכתי, והוא אינו מוצא את מקומו בתוך החינוך הממלכתי.

עורסאן עיאדאת: לפני שאגע במספרים, אולי אגע בנקודה נוספת מאוד חשובה.

עורסאן עיאדאת: אנחנו כמחוז חיפה, כמשרד החינוך, לא מתנהלים באחריות לגבי מה שקורה במערכת החינוך הממלכתי.

עורסאן עיאדאת: לפני כשנה עוד לפני שעלה הנושא הזה של בית ספר אלכארמה והמחסור בשעות לכאורה שם, בשיתוף פעולה בין המחוז לבין עיריית חיפה וגוף מאוד חשוב, שתי"ל בעיר חיפה.

עורסאן עיאדאת: שתי"ל באו ביוזמה לעשות מיפוי מאוד עמוק, מאוד יסודי למערכת החינוך הכללית הערבית בעיר חיפה.

עורסאן עיאדאת: כדי שבעקבות המיפוי תתבצע או תוצג תכנית פעילות כדי לעשות פעילות מינהלית ופדגוגית בתוך מערכת החינוך הערבית של חיפה.

עורסאן עיאדאת: שתי"ל סיים את עבודתו.

עורסאן עיאדאת: הם כמובן שכרו אנשי מקצוע כאלה ואחרים.

עורסאן עיאדאת: נכתב דוח מאוד רציני, בעקבות הדוח הכללי יש עכשיו תכנית פעילות שהתחילה להתבצע במערכת החינוך הערבית.

עורסאן עיאדאת: השבחת כוחות ההוראה, השתלמויות שונות.

עורסאן עיאדאת: אגב, זה מחולק שם בין נושאים של השתלמויות בפדגוגיה שמשרד החינוך ישא בהוצאות האלה, כולל הדרכה בתוך בתי הספר, מדריכים ומדריכים בתוך בתי הספר.

עורסאן עיאדאת: זה מתבצע, מזה חודשיים.

עורסאן עיאדאת: והשתלמויות למורים, זה גם בא בעקבות תוצאות המיצ"ב שהיו בבתי הספר.

עורסאן עיאדאת: מפורטים.

עורסאן עיאדאת: יש פה מסמך שאתה תוכל גם לראות.

עורסאן עיאדאת: יתר על כן, השנה בעקבות יישום דוח שושני שנתן תקן דיפרנציאלי שוויוני בין המגזרים השונים, בית הספר קיבל את כל השעות שהוא אמור לקבל.

עורסאן עיאדאת: אני מסכים שבנושא של החינוך המיוחד צריך לתת עוד יותר שעות.

עורסאן עיאדאת: אבל זו בעיה כלל ארצית, ולאו דווקא של המגזר הערבי ולאו דווקא של בית הספר בחיפה ה'.

עורסאן עידאדת: בתשס"א בבית הספר חיפה ה' היתה כיתה אחת בחינוך מיוחד ועוד 14 שעות כיתות שילוב (תלמידים שמשתלבים בכיתות הרגילות).

עורסאן עידאדת: היום בתשס"ד ואלה מספרים עובדתיים, יש לנו 100 שעות לחינוך המיוחד בשלוש כיתות של החינוך המיוחד ועוד 24 כיתות שילוב.

עזמי בשארה: שלי שהם צריכים יותר הרבה יותר מהממוצע הכלל ארצי, בגלל שהשני שליש "הנורמטיביים" עוברים לחינוך הפרטי ואילו השליש החלשים כולם נדחקים לחוק הממלכתי.

עזמי בשארה: אין פה משהו אפילו דומה לממוצע הארצי מבחינת הצרכים.

עזמי בשארה: זה הרבה יותר מהצרכים של הממוצע הארצי.

עזמי בשארה: פה דחפת את כל החלשים לחינוך הממלכתי, כי החינוך הפרטי לוקח את הטובים.

עורסאן עיאדאת: כי אתה לא יכול גם להכריח ילד לבוא ללמוד בבית ספר רשמי.

עורסאן עיאדאת: אבל אם משפחה מסיבה כלכלית או מסיבות אחרות, רוצה לחזור או לבוא מלכתחילה לבתי הספר הממלכתיים יש מקום לכל תלמיד.

עורסאן עיאדאת: ואנחנו כמערכת רשמית מחויבים לטפל גם בחלשים וגם בחזקים.

עורסאן עיאדאת: ככה שאני לא יכול להגיד את החלשים אני לא אוסף לחיקי, אני שולח אותם בחזרה.

אילן שלגי: הם מעטים מדי.

יצחק אסולין: אני רק רוצה להביא לידיעת הועדה שמשרד החינוך ועירית חיפה וד"ר מנסור בכבודו ובעצמו, ישבנו איתם לפני שבועיים והגענו להבנה והסדר.

יצחק אסולין: שאפילו סיכמנו איתם ונענו לבקשותיהם.

יצחק אסולין: ענינו על כל הצרכים שהם הציגו בפנינו.

יצחק אסולין: אני גם רוצה להביא לידיעת הועדה, שמשרד החינוך והתרבות החל מהשנה הזאת, התחיל להקציב את בתי הספר לפי מספר התלמידים ולפי סוג האוכלוסייה שנמצאים בבית הספר.

יצחק אסולין: זאת אומרת, תלמיד בבית ספר מסוים יכול לקבל שעה שבועית של 1.3.

יצחק אסולין: לעומת זאת בבית ספר אחר הוא יכול לקבל 1.7 או 1.8.

יצחק אסולין: זאת אומרת, אם יש תלמידים חלשים בבית הספר, משרד החינוך מראש מתקצב אותם לפי העשירון בו הוא סימן אותם.

יצחק אסולין: חבר הכנסת בשארה, אתה ציינת שיש ילדים חלשים.

יצחק אסולין: אם יש ילדים חלשים הם מגדילים את העשירון של בית הספר.

יצחק אסולין: ואז אם תלמיד רגיל מקבל 1.2, שם הוא יכול לקבל 1.4, 1.7 וכד'.

יצחק אסולין: לגבי בית הספר הספציפי חיפה, משרד החינוך החינוך פעם ראשונה שהוא נתן לכל בית ספר בדיוק איך הוא בנה לו את התקן שלו.

יצחק אסולין: לפי מספרי תלמידים, עשירונים, פחות אחוז.

יצחק אסולין: ואני גם הבאתי לכם, אתם יכולים לעיין.

יצחק אסולין: ואז נגיע כמה קיבלו החברים שלנו.

יצחק אסולין: מעוניין בהצלחת בית הספר.

יצחק אסולין: ועל-כן הוא הקצה להם תוספת שעות כפי שמצוינת שם, 15 שעות מסל מנהל המחוז ו- 220 שעות אפקטיביות שהם כ- 12 שעות רגילות מסל תכנית החומש.

יצחק אסולין: הם קיבלו תוספת שעות רצינית מאוד.

יצחק אסולין: בבקשה של בית הספר הם טענו שאין להם שעות מה שנקרא אצלנו, שעות רוחב, בכדי לעזור לתלמידים חלשים.

יצחק אסולין: בדף שיש לכם בפירוש נאמר שיש שם 107 שעות פנויות, קרי שעות רוחב.

יצחק אסולין: תלמיד בכיתה צריך ללמוד X שעות בבית הספר, 29,30,31.

יצחק אסולין: כל השעות הנוספות בבית הספר, בית הספר מנצל אותם לסיוע במקביל ללימודים.

יצחק אסולין: יכולים להיות שני מורים באותה שעה בכיתה או טיפול בילדים חלשים.

יצחק אסולין: ופה אנחנו חישבנו, לפי התכנית של משרד החינוך, 107 שעות פנויות.

יצחק אסולין: המשרד הוסיף להם 15 שעות, סך הכל 122 שעות.

יצחק אסולין: ובתכנית החומש נתנו להם כ- 12 שעות, סך הכל 134 שעות רוחב יש לבית הספר שיכולים לטפל בתלמידים בצורה הטובה ביותר שיכולה להיות.

אילן שלגי: קיבלתי תשובה.

אילן שלגי: המכתב הזה שבו אני שואל את המנכ"לית מה תגובת המשרד לטענות, הוא הגיע אליכם.

אילן שלגי: אז יכול להיות שאילו היתה תשובה, גם הישיבה הזו היתה מתייתרת.

אילן שלגי: כי קרו דברים, היתה איזה שהיא התפתחות אצלכם.

אילן שלגי: אני רואה שהתשובה פה מדברת על זה, "לאור העובדה שבית הספר קלט אוכלוסייה הטרוגנית, החליט מנהל המחוז לסייע לבית הספר ב- 10 שעות שבועיות תגבור לימודים להוראת האיסלאם וכן ב- 100 שעות אפקטיביות נוספות לתגבור מיומנויות יסוד, מתמטיקה, לשון, ערבית, מדעים ואנגלית".

אילן שלגי: ודומני שאתם נתתם עוד יותר.

דבורה עזרא: ד"ר יאסר שהוא רופא ילדים נמצא אצלנו באגף.

דבורה עזרא: אני לא יודעת אם יותר מאשר במרפאה, אבל הרבה ואנחנו כל הזמן משוחחים בינינו.

דבורה עזרא: ולכן קודם כל כמה מילים על המגזר אבל במונחים של מי שמלווה את המערכת 11 שנה.

דבורה עזרא: אני מוכרחה לומר שגם בתקופתו של ראש העיר הקודם, מצנע, וגם בתקופתו של יונה יהב, אני חושבת שיש פתיחות רבה למגזר.

דבורה עזרא: והראיה לכך שבעצם מבחינת ההשקעות בשדרוג בתי הספר שנעשו בסדר גודל של מיליונים רבים במגזר הערבי, לא נעשו בבתי הספר האחרים.

דבורה עזרא: לדוגמא, המגזר הערבי, רק בית הספר אלטנאבי ששר החינוך הקודם שריד ביקר שם, וראובן שטיין חנך את שיזף, רק בקומפלקס הזה הושקע למעלה מ- 30 מיליון ש"ח.

דבורה עזרא: סכום אדיר שלא היה ב- 30 השנים האחרונות, ולא יהיה ב- 30 שנים הבאות.

דבורה עזרא: בינוי של חטיבת ביניים, חטיבה עליונה, מרכז קהילתי, אלו סכומים שאנחנו כלל לא מכירים.

דבורה עזרא: אנחנו מזמינים אתכם לבקר.

דבורה עזרא: 24 כיתות.

דבורה עזרא: אני באה לציין שבעצם מבחינת השקעה במבנים פיזית נעשתה כאן בכל בתי הספר ובגני הילדים.

דבורה עזרא: המקום היחידי, האישור היחידי שיש לנו היום לבנות, זה רק במגזר הערבי.

דבורה עזרא: בבית הספר יסודי הגשר, עבד אל-רחמן אל-חאג' וגני-ילדים.

דבורה עזרא: אין היום אישור ורשות לבנות בשום מקום, רק במגזר הערבי.

דבורה עזרא: לגבי מצוקת שעות - מה שציינו כאן החברים שלי, אבל אני רוצה להוסיף עוד משהו.

דבורה עזרא: עמותת שתי"ל פועלת היום בעיר חיפה בתיאום עם משרד החינוך ובתיאום עם עיריית חיפה, וזה בעצם הגוף היחידי שגם קיבל אישור מראש העיר לפעול במסגרת 1,200,000 ש"ח לשדרוג המגזר הערבי בכל הרמות.

דבורה עזרא: בתוספת שעות, בתוספת פרוייקטים, בתוספת השתלמויות למורים.

דבורה עזרא: שתי"ל זו עמותה שבעצם הדבר הראשון שהיא עשתה, היא מיפתה של כל הצרכים של המגזר הערבי.

דבורה עזרא: גם פרטי וגם רשמי.

דבורה עזרא: ועדי הורים, אנשי קהילה, מנהלים של בתי ספר, עשתה מיפוי ונכנסה וחדרה לכל הצרכים של המגזר.

דבורה עזרא: ובשל הצרכים האלה, בכל שכבות הגיל, גני ילדים ויסודיים ועל-יסודיים.

דבורה עזרא: אני ניהלתי הרבה שנים בית ספר תיכון של 1500 תלמידים.

דבורה עזרא: עם גם בית ספר הטרוגני.

דבורה עזרא: 1500 תלמידים אני מעולם לא ראיתי 134 שעות, אם ראיתי 10 שעות אז אני אמרתי, אלף פעמים תודה רבה.

דבורה עזרא: אני אומרת לחברים שלי, חברי'ה, יש כאן בהחלט פתיחות של ראש עיר, פתיחות מכאן עד להודעה חדשה.

דבורה עזרא: לגבי תגבור של פסיכולוג, עובד סוציאלי ושעות.

דבורה עזרא: אבל כמו שאמרו כאן, אני בטוחה שבמנדט שיש לראש העיר הזה, חבר'ה אין לנו מכונה שמדפיסה כספים.

יאסר מנסור: ואז באנו ואנחנו ביקשנו ליזום בדיקה חיצונית.

דבורה עזרא: כשאני ממליצה, אני מבקשת תקן של פסיכולוג, אני יודעת שצריך לבטל את זה במקום אחד ולהביא את זה ממקום אחר.

דבורה עזרא: כך שאני בטוחה שכל ההמלצות שקיבלנו, אכן ימומשו ברגע אמת וזה לא רחוק כל-כך.

דבורה עזרא: עובדה היא, שבעצם הוא קיבל את כל דוח שתי"ל, הוא כבר אישר סדר גודל של 500 אלף , ואת השאר אני מניחה שהוא ישלם.

אילן שלגי: כמה שעות העירייה מוסיפה, מה העירייה תורמת כעת במצב הנוכחי.

אילן שלגי: כי פה מתייחסים לתרומה משותפת של מר אסולין להדס רבינוביץ, שפירושו המשרד והעירייה.

אילן שלגי: עכשיו יש מסמך של משרד החינוך מ- 4.1.04, האם העירייה נותנת משהו בנוסף לשעות האלה שעליהם מדבר משרד החינוך?

דבורה עזרא: על פי בקשתם של אלאכרמי, אנחנו תגברנו אותם.

דבורה עזרא: בבתי ספר אחרים שוב, אנחנו נותנים לסייעות לפנים משורת הדין, לפי הקצבת משרד החינוך ואף סוטים ממנה וחורגים ממנה.

דבורה עזרא: אנחנו בחריגה לא פשוטה בנושא של הסייעות גם למגזר הערבי.

דבורה עזרא: מעבר למה שמשרד החינוך נותן.

דבורה עזרא: לגבי בתי הספר הפרטיים - כאן יש בעיה ואני חייב להציג אותה על השולחן עם קלפים פתוחים.

דבורה עזרא: בתי הספר הפרטיים במגזר הערבי בעצם כשהם לא יכולים להתמודד עם תלמידים חריגים, כמו בית הספר הריאלי הפרטי היחידי שקיים בעיר חיפה.

דבורה עזרא: בית הספר ברגע שהוא לא יכול לטפל בתלמידים שלו, הוא מפנה אותם לכל בתי הספר הממלכתיים בעיר חיפה, כי זה חוק.

דבורה עזרא: גם בתי הספר הפרטיים במגזר הערבי.

דבורה עזרא: אנחנו לא יכולים להשאיר את הילדים ברחוב.

דבורה עזרא: על פי חוק, אם בית ספר בעצם לא מסתדר עם תלמיד שלא מצליח להשתלב במגזר הפרטי או שלפעמים גם הוריו לא יכולים לשלם, אנחנו חייבים לקלוט את הילדים האלה, אין ברירה.

דבורה עזרא: אלא אם מישהו יתן לנו את הרשות להשאיר אותם ברחוב.

אילן שלגי: מומשו.

אילן שלגי: מה לגבי אחרים?

יצחק אסולין: לגבי בית ספר העדתי של אחמד דין, גם הוא קיבל מהמחוז תוספת של 20 וכמה שעות השנה.

יצחק אסולין: זאת אומרת, אלה מקבלים יום חינוך ארוך, קרי כל תלמיד מקבל 41 שעות שבועיות, חוץ משעות רוחב.

יוסי שריד: אני אומר לכם שיש מקומות שמצבם אולי לאין שעור יותר גרוע.

יוסי שריד: אבל אם אני מבין נכון ואולי אני אעזור משהו בקידום הדיון, מכיוון שרוב המערכת היא מערכת פרטית, שזה הייחוד של חיפה מכל מקום אחר.

יוסי שריד: ובכל המקומות יש המון צרות.

יוסי שריד: הייחוד בחיפה זה שהמערכת הפרטית היא המערכת הדומיננטית בעצם.

יוסי שריד: ולשם הולכים שני שלישים מהילדים.

יוסי שריד: וכאשר יש נשירה או פליטה של המערכת הפרטית והמערכת הכללית מכנסת אותם אליה, אז נוצר מצב שבמערכת קטנה יחסית יש שיעור גבוה יחסי של ילדים בעלי צרכים מיוחדים.

יוסי שריד: זה הסיפור, כי אחרת אני לא יודע מה הסיפור.

יוסי שריד: לסיפור הזה צריך להתייחס, כי כל השאר, אני רוצה לספר לכם אם אתם לא יודעים, שמערכת החינוך עברה 13 קיצוצים בשלוש השנים האחרונות.

יוסי שריד: כל מערכת החינוך עכשיו היא עור ועצמות.

יוסי שריד: ואתם אומרים פסיכולוג, איפה יש פסיכולוגים, מי נותן פסיכולוגים היום.

יוסי שריד: פסיכולוג זה ממצא נדיר בכלל במערכת החינוך היום.

יוסי שריד: אבל אם יש ריכוז גבוה במיוחד של ילדים בעלי צרכים מיוחדים, יותר מ- 20% שזה שיעור לא רגיל, לא נורמלי, אז צריך להתייחס לעניין הזה, מה קורה עם הילדים שמוגדרים על פי ועדות השמה בין השאר ולא תמיד זה ועדת השמה.

יוסי שריד: מה קורה עם הילדים בעלי הצרכים המיוחדים בשהות בתוך המערכת הרגילה.

יוסי שריד: זה נושא הדיון.

טלב אלסאנע: בחיפה משרתים לא רק את האוכלוסייה של חיפה, אלא תלמידים שמגיעים מכל מיני מקומות, מהמשולש, אפילו מהנגב.

טלב אלסאנע: אני יצא לי ללמוד שם.

טלב אלסאנע: הבעיה היא באותם תלמידים שלא נקלטים בבתי הספר הפרטיים, אינם מוצאים את המסגרת המתאימה, אינם מקבלים את התגבור ואת מספר השעות הראוי להם.

טלב אלסאנע: אנחנו יכולים לתאר לעצמנו מה היתה הבעיה אילו לא היו בתי ספר פרטיים, כמו הרבה יישובים אחרים במדינה, שכל הנטל היה נופל על מערכת החינוך, אם זה הרשות המקומית ואם זה משרד החינוך.

טלב אלסאנע: אילו האוכלוסייה הערבית מקבלת את חלקה הפרופורציונלי בתקציב, אני לדעתי מערכת החינוך הממלכתית היתה מצוינת.

טלב אלסאנע: אז לא יכול להיות שאתה תעניש אוכלוסייה בגלל שהיא ביוזמה פרטית תהיה בבתי ספר פרטיים.

טלב אלסאנע: הנוסחה צריכה להיות את אלה צריך להתאים כי הם עוזרים באיזשהו מקום גם למערכת החינוך וגם לשלטון המקומי.

יוסי שריד: אחר.

יוסי שריד: אתה רואה שכבר הישיבה של היום כבר פעלה את פעולתה.

יוסי שריד: היא כבר הועילה כי זה מאתמול.

יוסי שריד: מכתב מ- 4.1.04, המכתב הזה מבשר גדולות ונצורות.

יוסי שריד: במידה ויהיו תלמידים שעברו ועדת השמה כפי שנתבקש בחוק… ומחזיקים במסמכים קבילים… אני מבקש ממנהלת בית ספר אורים להפרעות התנהגות בחיפה וזה שנענתה בחיוב ללוות את בתי הספר והדרכתו בהתמודדות עם בעיות אלה עד סוף השנה".

עיסא מוחמד: אנחנו ערכנו בבית הספר מיפוי.

עיסא מוחמד: בית הספר מאכלס 600 תלמידים מכיתה א' עד כיתה ו'.

עיסא מוחמד: ערכנו מיפוי על שם משאב שהבאנו אותו מהתקן של בית הספר.

עיסא מוחמד: מאבחנת דידקטית, יש לנו 82 ילדים מאובחנים.

עיסא מוחמד: כאשר יש עוד 60 תלמידים שהם עומדים בתור לאבחון.

עיסא מוחמד: יש לנו את המשאבים כדי באמת לעשות את האבחון, משובים של פסיכולוג ושל מאבחנת דידקטית, שבאמת נוכל להדביק ולערוך את כל האבחונים.

עיסא מוחמד: חינוך מיוחד.

עיסא מוחמד: 11 ילדים לא נמצאים בכיתות חינוך מיוחד, נמצאים בכיתות הרגילות.

עיסא מוחמד: 17 תלמידים מקבלים את שעות השילוב, שזה 14 שעות מקבלים את השעות האלה.

עיסא מוחמד: 19 תלמידים לא מקבלים כי אין.

עיסא מוחמד: הם נמצאים בתוך הכיתות.

עיסא מוחמד: 7 ילדים מקבלים את השעות ממרכז חיה, זה מחוץ לבית הספר.

עיסא מוחמד: והמצב הזה יוצר מצב של אקלים בית-ספרי מאוד קשה.

עיסא מוחמד: גם המיצ"ב יעיד על זה.

עיסא מוחמד: ועוד 60 תלמידים שהם צריכים לעבור אבחון.

עיסא מוחמד: שאם נעשה חישוב קל, יצא לנו לפחות 120 ילדים שהם בעלי צרכים מיוחדים.

עיסא מוחמד: שזה הרבה על 20%.

עיסא מוחמד: כאשר בכל אוכלוסייה נורמטיבית, ילדים בעלי צרכי מיוחדים יש בסך הכל 3%.

יצחק אסולין: מבחינה הגיונית, מבחינת אחוזים, לא יכול להיות שהאוכלוסייה טובה מאוד שם, יש פה איזה אינטרס לנפח את המספרים.

יצחק אסולין: לחינוך הממלכתי, נקלוט אותם בשמחה.

יצחק אסולין: דבר שני, משרד החינוך מתקצב את בתי הספר בהתאם לסוג האוכלוסייה שלהם.

יצחק אסולין: אם האוכלוסייה קשה, היא מקבלת תוספת.

יצחק אסולין: הדוגמא של יום חינוך ארוך לבתי ספר ותוספת שעות לבתי ספר, זאת התשובה שמשרד החינוך נותן.

יצחק אסולין: הבאתי לכם גם דוגמא לגבי החישוב המדויק לפי כל תלמיד וכו'.

אחמד טיבי: לפי הנתונים שהוצגו כאן על ידי מוחמד עיסא, לא כל הצרכים שלו מומשו.

אחמד טיבי: והפירוט של השעות, של מספר התלמידים מוכיח זאת.

אחמד טיבי: אני רוצה לומר שהקונטרסט, הניגוד בחיפה בולט בשל העובדה שהיא מערכת פרטית ומערכת של חינוך ממלכתי.

אחמד טיבי: ולכן ההישגיות והתוצאות וכו' של מגזר של שני שליש, הם טובים יותר מאשר השליש הנוסף.

אחמד טיבי: יש יישובים רבים ורוב היישובים הערבים במדינת ישראל אין בהם מערכת חינוך פרטית.

אחמד טיבי: ולכן מצב בתי הספר הוא לאין ערוך, ובלי להשוות הרבה יותר גרוע מאשר במקומות אחרים.

אחמד טיבי: אני רוצה להזהיר את עצמנו מסטיגמות.

אחמד טיבי: בדרך כלל אומרים שבית ספר זה יותר טוב מאחר, בשל נתונים אובייקטיביים.

אחמד טיבי: אבל כאשר כולם מתחילים להגיד שבית הספר ההוא לא טוב והשני הוא טוב, וההוא לא טוב, והשני הוא לא טוב, קשה להרים את בית הספר הזה עם הסטיגמה מעל הקרשים.

אחמד טיבי: ולכן אני חושב שכדאי שניקח את זה בחשבון.

עבדאללה חטיב: עשיתי בדיקה והשוואה.

עבדאללה חטיב: מספר התלמידים בתשס"ג היה 605, בתשס"ד היה 589, סך הכל תקן בתשס"ג היה 856, תשס"ד 859.

עבדאללה חטיב: ותשס"ג פר תלמיד היה 1.41, בתשס"ד 1.47.

עבדאללה חטיב: זה מראה שיש עליה בהקצאת פר תלמיד באותו בית ספר.

עבדאללה חטיב: לשאלתך ד"ר עזמי בקשר לנתוני המיצ"ב.

עבדאללה חטיב: קודם כל משרד החינוך מפיץ את המיצ"ב להנהלת בית הספר ושולח העתק גם לרשות המקומית.

עבדאללה חטיב: כל מנהל בית ספר מחויב להציג את המיצ"ב ולדון על המיצ"ב יחד עם המורים ולעדכן גם את ועד ההורים.

עבדאללה חטיב: והם צריכים לבנות תכנית פעילות בית-ספרית על-מנת לטפל באותן נקודות שהתגלו כנקודות תורפה במיצ"ב.

עבדאללה חטיב: לכן הנהלת בית הספר מחויבת לבנות תוכנית פעילות ספציפית מדי כל שנה ולכתוב למשרד החינוך אם יש להם דרישות מסוימות.

עבדאללה חטיב: אודות נושא האלימות - היות ובמיצ"ב נמצא שיש שם בעיה בנושא של אלימות בית ספר, הייתם מחויבים לבנות תוכנית על-מנת למגר את תופעת האלימות.

עבדאללה חטיב: אם הייתם מגישים יוזמה למשרד החינוך, אני בטוח בזה שהמשרד היה מקציב לכם סכום כספי על-מנת לטפל בסוגייה הנ"ל.

עבדאללה חטיב: משפט אחד שהציג אותו ד"ר עזמי בשארה בקשר לנושא של המעברים - אני אומר לך, תוכנית המעברים היא תוכנית שהוצגה על ידי המשרד ונבנתה על המשרד.

עבדאללה חטיב: הנהלת בית הספר מחויבת ליזום את הקשר בין בתי הספר היסודיים לבין חטיבת ביניים ולבדוק תוכנית מעברים שהיא בהלימה לצרכים של בית הספר.

מאג'ד חמארה: בית הספר אלכראמה נפתח והוקם בהקשר של התחזקות המגמה בקרב האוכלוסייה הערבית ומימוש זכות החינוך חובה חינם ולא אחרת.

מאג'ד חמארה: לכן צריכים לחזק את המגמה הזו ולא לעשות אותה בשל אילוצים תקציביים.

מאג'ד חמארה: הטלגרמה השלישית, צריכים לשנות את המשוואות של התקצוב והקצבה למגזר הערבי בחינוך הממלכתי בחיפה ולא יעזור שום דבר.

מאג'ד חמארה: בחינוך המיוחד אנחנו "אוכלים אותה" אם יש בג"צ ואם יש להקצות שעות לכל המגזר, ארצית, אנחנו החינוך המיוחד במגזר הערבי, לא מקבל אף תגבור בגין פסיקה של בג"צ, כי העיר חיפה כולה הגיעה לאופטימום.

מאג'ד חמארה: זו המשוואה.

מאג'ד חמארה: אז אם אתה בא בטענה, אומרים לך, 'זו המשוואה'.

אילן שלגי: ראשית דבר שאתם תואילו להיוועד שוב, אנשי משרד החינוך והעירייה ונציגים של המגזר של החינוך הממלכתי בחיפה.

אילן שלגי: לא רק בית ספר אחד עם כל הכבוד, לבית הספר המוביל בקבוצה הזו.

אילן שלגי: קודם כל, אתם תיפגשו ביניכם.

אילן שלגי: ואנחנו רואים שקרו דברים לאחרונה שעוד הם בתהליך של מימוש.

אילן שלגי: ותואילו להודיע לנו בתוך שבועיים איך הדברים מתקדמים.

אילן שלגי: דבר שני, ועדת החינוך והתרבות תקיים בקרוב ביקור במערכת החינוך בעיר חיפה.

אילן שלגי: ואני כבר ביקשתי ואחזור ואבקש שנבקר גם בחינוך במגזר הערבי בחיפה.

אילן שלגי: תודה רבה.